Tshedimošo e fe goba e fe yeo e swerwego ke motho o fe goba o fe yeo e nyakegago go šireletša ditokelo di fe goba di fe.
go bjala setšo sa tšhomo ya pepeneneng ka go ditho tša setšhaba le tša poraebete ka go kgontšha tokelo ya phihlelelo ya tshedimošo, le go godiša setšhaba seo ka go sona batho ba tla bago le phihlelelo ya tshedimošo yeo e tla hlokagalago go šireletša ditokelo tŠa bona ka botlalo.
Manuale o bea magoro a tshedimošo yeo e swerwego ke Lekgotla la Difilimi leDingwalwa, dintlha tša kgokagano le foromo yeo ka yona go kgopelwago phihlelelo ya direkoto tšeo di swerwego ke Lekgotla. Ditšhupatsela tša go šomiša Molao wa Kgodišo ya Phihlelelo ya Tshedimošo (PAIA), ditefelo le tshedimošo ye nngwe di ka hwetšwa go Khomišene ya Ditokelo tša Batho ya Afrika Borwa mo atereseng yeo e filwego ka go temana ya 3 ya Manuale.
go laola ka molao tlhamo, tšweletšo, go swara le go abela dingwalwa tše dingwe le difilimi tše dingwe ka go tsenya ka magoro, go bewa ga mapheko a mengwaga ya bogolo le go fa bareki keletšo, šedi ye kgolo e le ya tšhireletšo ya bana kgahlanong le tlhokofatšo ka thobalano goba go nyefolo ka dingwalwa, filimi le inthanete, le...go dira gore go šomišwa gampe ka dingwalwa tša mapono, filimi goba inthanete go otlwe.
le fana ka thušo yeo e nyakegago ya makalatiro a tiragatšo ya molao ka go dinyakišišo le kotlo ya batlolamolao wa mapono a bana; le go sedimoša setšhaba ka ga maikemišetšo le mohola wa diphetho tša magoro le keletšo ya bareki.
Lekgotla le bopša ke Mohlankedi Mogolo Phethiši le Bahlankedi Bagolwane Phethiši ba babedi, bao ba dirago Komiti Phethiši le sehlopha sa Bahlahlobi Bagolo le Bahlahlobi bao ba kgethilwego ka tsela ya kgetho ya setšhaba. ke Mohlankedi Mogolo Phethiši ke Modulasetulo wa Lekgotla le Komiti Phethiši. Materiale wo o išwago go Lekgotla o a senkwa mme wa tsenywa ka magorong ke dikomiti tša magoro, tšeo di bopšwago ke mohlahlobi mogolo le bonnyane bahlahlobi ba babedi, bao ba kgethilwego go tšwa go sehlopha sa bahlahlobi bagolo le bahlahlobi. Bašomi ba taolo le bahlokomedi ba lebakanyana ba tlaleletša bašomi ba Lekgotla.
Tšhupatsela yeo e bolelwago ka go karolo ya 10 ya Molao wa Kgodišo ya Phihlelelo ya Tshedimošo e hwetšwa go Khomišene ya Ditokelo tša Batho ya Afrika Borwa e ka ba ka wepesaete go www.fpb.gov.
Lekgotla le hlokomela direkoto tša difilimi ka moka, dipapadi tša khomphyutha le dingwalwa tšeo di tlišwago go tsenywa ka magorong a tšona, ga mmogo le dipotšišo tšeo di arabjago go ya ka karolo ya 24 ya Molao.
Dipego tša ngwaga ka ngwaga le ditatamente tša ditšhelete go tloga ka la 1998 - 1999. Pego ka ga Khonferense ya Bosetšhaba ka ga Thibelo ya Pontšho ya Mapono a bana.
Kgopelo ya phihlelo ya rekoto ya Lekgotla e ka dirwa ka go tlatša foromo ya A, Kgokeletšo ya B, Molawana wa 6, yeo e lego mafelelong a manuale wo.
Datapeisi ya diphetho tša go tsenywa ka magoro le ya babapatši bao ba ngwadišitšwego le/goba baabi e sa lokišwa mme e tla hwetšwa ka go wepesaete ka pele fela ge tlhamo ya tshedimošo yeo e feditšwe.
Mokgopedi o swanetše go latela mekgwatshepetšo yeo e beilwego ka go Molao wa Kgodišo ya Phihlelelo ya Tshedimošo, melawana e fe goba e fe yeo e dirilwego go ya ka Molao woo le ka go Karolo ya 14 ya Manuale wo o tšweleditšwego ke Khomišene ya Ditokelo tša Batho ya Afrka Borwa, ga mmogo le magora ao a beilwego ke Lekgotla ntle le ge a sa sepele le Molao, Melawana le Manuale ka moka tšeo di hlalošwago ka go karolo ye.
Godimo ga mabaka a kganetšo ao a beilwego ka go Molao wa Kgodišo ya Phihlelelo ya Tshedimošo, ga go materiale goba dikgatišo tšeo di fiwago, goba tša fihlelelwa, materiale wo o nago le mapono a bana ntle le ge mokgopedi e le leloko la lekalatiro la tiragatšo ya molao mme go hlokagala gore go hwetšwe rekoto goba phihlelelo yeo mabakeng a dinyakišišo le/goba kotlo.
Go bea leihlo kobamelo ya Molao.
Phihlelelo ya ditirelo di fe goba di fe tšeo di lego gona ka go Lekgotla e ka hwetšwa ka go dira kgopelo ka go ngwalela go Mohlankedi wa Tshedimošo (Lebelela temana ya 2 ka godimo ya dintlha tša kgokagano).
Mošomo wo mogolo wa Lekgotla ke go dira magoro a difilimi, dipapadi tša khomphyutha le dingwalwa go šireletša bana go phihlelelo ya materiale wo o šitelago wa kotsi le go fana ka tshedimošo ya bareki go kgontšha setšhaba go maikgethelo a bona a go bogela le go bala go tee le bana bao ba lego ka tlase ga tlhokomelo ya bona. Molao o kgonegiša botšeakarolo bja setšhaba go kgetha bahlahlobi karolo ya 63, le go tlhama ditšhupatsela tšeo di šomišwago go dira magoro karolo ya 313. Memo ya setšhaba go tšea karolo ka go mekgwatshepetšo ye mebedi ye e dirwa ka baditaba media.
Godimo ga fao, setšhaba se ka tšea karolo ka go tlhamo ya ditšhupatsela tša magoro ka go romela ditšhišinyo le/goba go tsenya dingongorego goba diphošollo tša diphetho tša lona go Mohlankedi Mogolo Phethiši. (Lebelela dintlha tša kgokagano ka godimo go temana ya 2).
Lekgotla le tla, ka go amogela kgopelo yeo e ngwetšwego, beakanya go ba gona ga maloko a mangwe a setšhaba mo tshepetšong ya go dira magoro go lebelela le go fa tshwaetšo ka ga tshepetšo.
Lekgotla, bjalo ka setho batho sa bosetšhaba seo se tšeago diphetho tša mohuta wa taolo, le obamela Molao wa Kgodišo ya Toka ya Taolo loe ditokišo tša mediro ya tlogelo le tiragatšo tšeo di kgonegišwago ka go Molao woo. Godimo ga seo, Molao wa go kgontšha Lekgotla o kgonegiša tshekoleswa go Lekgotla la Tshenkoleswa ya Difilimi le Dingwalwa le Kgorokgolo ya Tsheko. [Dikarolo tša 19 le 20 tša Molao].
Ga bjale ga go na tshedimošo ye nngwe yeo e dirilwego yeo e swanetšego go tsenywa ka go manuale wo.
(maemo a mmušo, leina le sefane sa mohlankedi wa tshedimošo/ mothuša mohlankedi wa tshedimošo) ka la ... (letšatši) mo ... (lefelo).
Tefelo ya kgopelo (ge e le gona): R.
Peeletšo (ge e le gona): R.
Tefelo ya phihlelelo R.
B. Dintlha tša motho yo a kgopelago phihlelelo ya rekoto a Dintlha tša motho yo a kgopelago phihlelelo ya rekoto di swanetše go fiwa ka mo tlase.
b Aterese le/goba nomoro ya fekese ya ka mono Repapoliki yeo tshedimošo e swanetšego go romelwa ka go yona, e swanetše go fiwa c Bohlatse bja maemo ao ka wona kgopelo e dirwago, ge e le gore go a nyakega, bo swanetše go fiwa.
Karolo ye e swanetše go tlatšwa FELA ge kgopelo e dirwa legating la motho yo mongwe.
D. Dintlha tša rekoto a Efa dintlha ka botlalo tša rekoto yeo go kgopelwago phihlelelo ya yona, go akaretšwa le nomoro ya tšhupo ge e le gore o a e tseba, gore rekoto e kgone go nyakwa.
b Ge e le gore sekgoba seo se filwego ga se lekane tšwela pele ka go letlakala le lengwe mme o le kgokeletše mo foromong ye. Mokgopedi o swanetše go saena matlakala a koketšo ka moka.
E. Ditefelo a Kgopelo ya phihlelelo ya rekoto, ntle le rekoto yeo e nago le tshedimošo ka ga gago ka bowena, e tla lokišwa ge fela tšhelete ya kgopelo e lefilwe.
b O tla tsebišwa ka ga tšhelete yeo e nyakegago bjalo ka tšhelete ya kgopelo.
c Tšhelete yeo e lefelwago phihlelelo e ya ka mokgwa wo phihlelelo e nyakegago ka wona le nako yeo e amogelegago ya go nyaka goba go lokiša rekoto.
d Ge o swanetše go se lefišwe tšhelete e fe goba e fe, e fa mabaka hle.
Ge o paledišwa ke bogole go bala, go lebelela goba go theeletša rekoto ka mokgwa wa phihlelelo yeo e fiwago ka go 1 go ya go 4 ka tlase, hlaloša bogole bja gago mme o bolele mokgwa wo ka wona rekoto e nyakegago.
Swaya lepokisana la maleba ka X.
a Thušo ya kgopelo ya gago ya phihlelelo ka mokgwa wo o kgopelwago e tla fiwa go ya ka mokgwa wo ka wona rekoto e lego ka gona.
b Phihlelelo ka mokgwa wo o kgopetšwego e ka nna ya ganetšwa ka mabaka ao a itšeng. Ge go le bjalo o tla tsebišwa ge e le gore phihlelelo e tla fiwa ka mokgwa wo mongwe.
c Tšhelete yeo e lefelwago phihlelelo ya rekoto, ge go nyakega, e tla laolwa ke mokgwa wo ka wona phihlelelo e kgopelwago ka wona.
Ge o kgopetše kgatišo goba ngwalollo ya rekoto (kagodimo), naa o nyaka gore kgatišo goba ngwalollo di romelwe go wena ka poso?
O tla lefa tšhelete ya poso.
O kgetha go hwetša rekoto ka polelo e fe?
O tla tsebišwa ka go ngwala ge e le gore kgopelo ya gago e dumeletšwe/ e gannwe. Ge o nyaka go tsebišwa ka mokgwa wo mongwe, hlaloša mokgwa mme o fane ka dintlha tšeo di lego maleba le seo go kgontšha tshepetšo ya kgopelo ya gago.
Naa o kgetha go tsebišwa bjang ka ga sephetho mabapi le kgopelo ya gago ya phihlelelo ya rekoto?
E saenilwe letšatši la ... la kgwedi ya...